PRITARTA

Molėtų rajono savivaldybės tarybos

2021 m. balandžio 29 d. sprendimu

Nr. B1-104

**MOLĖTŲ KRAŠTO MUZIEJAUS 2020 M. VEIKLOS ATASKAITA**

1. **Vadovo žodis**

2020-ieji metai buvo ypatingi, kupini iššūkių ir sunkumų. Muziejus išgyveno ilgo rekonstrukcijos laikotarpio pabaigą, kūrė labai daug planų ateičiai. Buvo iki galo pasirengta lapkričio 11 d. muziejaus Molėtuose atidarymui (be pastovios ekspozicijos), tačiau tam sutrukdė karantinas.

Metų bėgyje konsultuotasi su istorikais, ekspozicijų kūrėjais, muziejų ekspozicijų vertintojais, kolegomis muziejininkais. Iš tikrųjų ne taip dažnai pasitaiko galimybė kurti naują muziejaus interjerą ir naują nuolatinę krašto muziejaus ekspoziciją. Pagal muziejinę patirtį tokia ekspozicija kuriama 10–20-čiai metų į priekį. Todėl užduotis reikalauja ir žinių, ir kompetencijų, ir toli siekiančių įžvalgų. Suprantama, kad Molėtų miestas *(šiemet sukanka 65-eri metai nuo miesto teisių suteikimo)* dar ieško savo tikrojo žymumo identiteto, padėsiančio atvirai ir kūrybiškai iškomunikuoti savo krašto kultūros brendą. Maža teigti, kad mūsų gamta graži, reikia rasti kultūrinė DNR. Būsimasis muziejus turi tarnauti visuomenės poreikiams teikdamas nematerialias bei socialines paslaugas.

1. **Informacija apie subjekto veiklos tikslų įgyvendinimą**

Vykdydamas 2018–2020 m. Molėtų rajono savivaldybės kultūros, sporto ir jaunimo politikos plėtros ir bendruomeniškumo skatinimo programos (Nr. 05) tikslus, uždavinius ir priemones, muziejus rūpinosi trijų amatų centrų, kurie įsteigti pagal atskirus projektus, veikla: Etnografine sodyba ir dangaus šviesulių stebykla Kulionyse, Molėtų krašto tradicinių amatų centru, Vienuolyno muziejumi.

Rūpintasi Molėtų skulptūrų parko plėtra: bendradarbiaujant su Molėtų rajono tautodailininkų draugija, pastatytas meno objektas „Molėtų vardas“.

1. **Išsikelti ataskaitinio laikotarpio veiklos tikslai ir uždaviniai, svarbiausi su jo veiklos tikslų įgyvendinimu susiję atlikti darbai**

Muziejus vykdė pagrindinius veiklos tikslus: derinti muziejinių vertybių ir reikšmingiausios Molėtų krašto istorijos bei atskirų kolekcijų kaupimą bei saugojimą su komunikacija, švietimu, susieti muziejinę veiklą su gyventojų kultūros poreikiais ir kultūros paslaugų teikimu; saugoti ir puoselėti Molėtų miesto ir jo apylinkių istorijos ir kultūros tapatumą ir jį aktualizuoti; skatinti Molėtų miesto istorijos ir kultūros atvirumą.

Muziejaus pagrindinis tikslas yra komunikacija, kitos veiklos padeda siekti šio tikslo. Todėl svarbiausias laikotarpio uždavinys – kontempliuoti būsimos pastovios ekspozicijos idėjas. Tuo tikslu gilinamasi į krašto istoriją, peržiūrimi turimi eksponatai. (Darbą sunkina situacija, kad dalis fondų Inturkės mokyklos pastato 3-ajame aukšte).

Vykdydami užduotį, didinti muziejaus patrauklumą tobulinant edukacinę veiklą, muziejininkai parengė 10 naujų edukacinių užsiėmimų. Molėtų krašto muziejaus direktoriaus 2020 m. užduotyse buvo įrašytas nurodymas: parengti 9 naujus edukacinius užsiėmimus. Kriterijus viršytas 1.

Siekdami reklamuoti muziejų kitakalbiams turistams, kol šalį kaustė pandemija, muziejininkai savo jėgomis atliko visų Molėtų krašto muziejaus internetinės svetainės tekstų vertimus į anglų ir rusų kalbas, ir toliau svetainė administruojama trimis kalbomis.

Vykdydamas Molėtų krašto muziejaus direktoriaus užduotis bei uždavinį, didinti muziejaus žinomumą organizuojant muziejaus renginius, muziejus surengė Žiemos žūklės šventę „Mindūnai 2020“, Dailės ir fotografijos premijos parodą, vietoj pirmosios pavasario žalumos šventės „Jorė 2020“, LKT leidus, sukūrė dokumentinį filmą „Gyvo žalio“:

<https://www.youtube.com/watch?v=fF8ttoA3yYg>

ir to paties filmo kitą variantą su vertimu į anglų kalbą:

<https://www.facebook.com/2120340411613134/videos/220958439618127>

Dėl lokalaus renginių draudimo (buvo uždrausti renginiai Molėtų r.,) LKT laimėtą projektą – Tarptautinę konferenciją „Kunigaikščių Giedraičių vaidmuo tarptautinio istorinio dialogo vystyme“ – buvo nutarta perkelti į Lietuvos nacionalinę Martyno Mažvydo biblioteką, surengiant dalį renginio kartu su Lietuvos istorijos institutu, ir Jerzy Giedroyco dialogo ir bendradarbiavimo forumu. Jo ekscelencija vyskupas dr. Algirdas Jurevičius skaitė pranešimą „Palaimintojo Mykolo Giedraičio kulto dvasingumas Lietuvoje“, dr. Barbara Stankevič pristatė J. Giedroyco idėjų reikšmę XXI amžiuje. Renginyje dalyvavo politikos apžvalgininkas Vytautas Bruveris, politologai Vytis Jurkonis ir Andžejus Pukšto. Šių politologų diskusijos vedėju buvo Lietuvos istorijos instituto direktorius, h. dr., prof. Alvydas Nikžentaitis.

Surengtas Tapybos pleneras Videniškiuose, gilintasi į vietovės istoriją, nuodugniai studijuotas ir interpretuotas šiame vienuolyne dienos šviesą išvydęs lietuvių raštijos Baroko literatūros paminklas Mykolo Olševskio „Broma, atverta ing viečnastį“. Plenere dalyvavo žymus tapytojas prof. Mindaugas Skudutis, kuris nutapė apie 20 paveikslų Videniškių tema. Kunigaikščių Giedraičių giminės atstovai iš Oksfordo reiškė susižavėjimą M. Skudučio darbais, esą įžvelgiantys juose Videniškių dvasią. Plenere dalyvavo žinomas menotyrininkas, Vilniaus dailės akademijos muziejaus parodų salės „Titanikas“ direktorius dr. Vidas Poškus.

Surengtos 25 parodos, kurių 7 virtualios. Dalyvauta „Vilniaus knygų mugėje“. Šiuolaikinio meno mugėje Litexpo „ArtVilnius“ pristatyta Molėtų dailės galerija. „Muziejų kelio“ projekto renginio padaryti nepavyko dėl lokalaus renginių draudimo.

Visi renginiai, numatyti Molėtų krašto muziejaus direktoriaus užduotyse, padaryti. Parodų buvo numatyta surengti 10, surengta 15 daugiau.

1. **Kokybiniai vertinimo kriterijai, kurie gali būti nustatomi naudojant apklausų, tyrimų duomenis, apžvalgas, ekspertų ar specialių grupinių diskusijų medžiagą**

Kokybinę muziejaus veiklą liudija respublikinės žiniasklaidos bei Lietuvos nacionalinio radijo ir televizijos (LRT) dėmesys Molėtų krašto muziejaus veiklai: Romualdo Balinsko parodos „Pašvęsta kolekcija“ Videniškių vienuolyne atidarymą 2020-01-04 filmavo LRT laida „Šventadienio mintys“: <https://www.lrt.lt/mediateka/irasas/2000089973/sventadienio-mintys-radau-perla-autorius-knygoje-bandau-pakviesti-skaitytoja-pradeti-gerbti-savo-gyvenima> .

Apie parodą Alantos dvare: <https://www.lrt.lt/naujienos/kultura/12/1166339/po-koronaviruso-busimoje-parodoje-alantos-dvare-salkauskiu-gimines-fotoarchyvas?fbclid=IwAR3-Nxl6jmDionE6hQp9psWm3PvfDTrEiYWU2iMibY3FBjy0kVcn_N70n60> .

Tradicine kasmetine „Angelų“ paroda 2020-06-20–09-02 irgi susidomėjo LRT: <https://www.lrt.lt/naujienos/kultura/12/1187509/jau-tradicija-tapusioje-parodoje-zymiu-menininku-interpretacijos-angelo-tema-nuo-iskilmingu-iki-ironisku> .

Molėtiškių muziejininkų sukurtas videosiužetas apie eksponatą-fenomeną buvo įvertintas kaip vienas įdomiausių (pateko į trejetuką) ir buvo pakviestas į LRT: <https://www.lrt.lt/mediateka/irasas/2000108561/ryto-allegro-kokie-fenomenai-slypi-lietuvos-muziejuose-ir-kokia-kultura-bus-po-karantino?fbclid=IwAR3BzopMn7Bpj7-7Bo-cSu7R8-7QUO3dvnCJlwAUUXCE-GBneLvCNKsYe3g> .

Molėtų muziejus praėjo virtualios pamokos konkursą (pateko į Lietuvos muziejų 15-tuką) ir pagal bendrą LKT projektą sukūrė savo Virtualią pamoką „Molėtų ežerų gėlavendenės žuvys – svarbi ekosistemos mitybos tinklo dalis“. Ši pamoka atitinkanka mokyklinę programą ir pateikiama tinklalapyje: <http://www.muziejuedukacija.lt/lt/moletu_ezeru_gelavandenes_zuvys_svarbi_ekosistemos_mitybos_tinklo_dalis> .

Virtualioje pamokoje, remiantis Ežerų žvejybos muziejuje esančia ekspozicija, pasakojama apie ežerų žuvis ir jų ekologiją, taip pat reikšmę žmogui ir gamtai. Pamoka susideda iš videosiužetų, garso takelių, tekstinės dalies ir testo klausimų. Šią virtualią pamoką, kaip pavyzdinę, gali vesti visos Lietuvos biologijos mokytojai taip supažindindami vaikus su Molėtų kraštu.

Apie visai Lietuvai svarbius muziejininko J. Vaiškūno tyrinėjimus ir atradimus publikuota: <https://www.delfi.lt/projektai/kaledos/mokslininkas-atrado-lietuviska-zodiaka-stai-kokias-paslaptis-jis-slepia.d?id=86100893%20,%20apie%20%E2%80%9EJor%C4%97s%E2%80%9C%20%C5%A1vent%C4%99:%20http://15min.online/straipsnis/17004/j-vaiskunas-proteviu-priesakus-pernesame-i-xxi-amziu?fbclid=IwAR3XdsqgzdTorQCDZSbfLDnWZLgucOHV7Rf7ldmtvp9EiVtbsRX5SJnIo0g> .

Apie Videniškių vienuolyną: <https://www.delfi.lt/miestai/utena/salia-moletu-unikalus-pastatas-vienuolyna-be-vienuoliu-atranda-vis-daugiau-keliautoju.d?id=85981901> .

Tiriamojoje veikloje sėkmingai padirbėta Demarkacinės linijos tema. V. Kazlienės tyrimas: <http://www.voruta.lt/gaire/demarkacine-linija/>, <https://alkas.lt/2020/11/21/v-kazliene-apie-demarkacine-linija-ejusia-moletu-rajono-pakrasciu/> buvo pripažintas vienu geriausiu Lietuvoje. Žinomas filosofas dr. Krescencijus Stoškus apie šį tyrimą rašo:

„Menkos istorinės atminties tautiečiams ši nuotrauka neleidžia praleisti pro ausis mūsų kraštui reikšmingo mūšio prie Giedraičių ir nuveda tiesiai į „Alke.lt“ publikuotą unikalų muziejaus direktorės V. Kazlienės tekstą. Šis be galo kruopščiai parengtas tekstas ne tik pateikia vieną iš geriausiai dokumentuotų demarkacinės zonos atsiradimo ir funkcionavimo aprašymų, bet išaiškina daug nežinomų, mažai žinomų ir iki šiol deramai neįvertintų herojų, vertų didelės pagarbos visoje Lietuvoje. Straipsnis ypač patraukia tuo, kad nagrinėdamas dar ne taip senus ir dažnai pernelyg konfliktiškai aptarinėjamus įvykius, nenutyli žiaurumų, brangiai apmokėtų klaidų ir kartu parodo puikų taktą, kaip demarkacinėje zonoje sugebėjo gana taikiai bendrauti priešais tapę buvusieji kaimynai. O kai autorė pradeda kalbėti apie nepaslankią vyriausybės reakciją į herojų pasiaukojančius rūpesčius (pvz., mokyklos išsaugojimą), negali neatpažinti ir šiandieninės Lietuvos.“

Susidomėjimo sulaukė V. Kazlienės tiriamasis straipsnis: <http://www.utenoszinios.lt/2020/04/28/alanta-tarasenkos-ir-blindos-keliais/?fbclid=IwAR0NRWI9hjeMGbGz3KUXvMdHtIWjrxqxtQT-lGOuA0JUWodkd7v8GjttHiU>

Muziejus atstovauja Molėtų savivaldybę Žydų kultūros kelio projekte: <https://www.jewish-heritage-lithuania.org/lt/istoriniai-zydu-kvartalai/moletu-istorinis-zydu-kvartalas/> .

Muziejininkų pastangomis buvo sukurta 1 val. trukmės laida apie Molėtų žydus „Zachor“: <https://www.lrt.lt/mediateka/irasas/2000124979/zachor-atsimink-moletai-raudonieji-rumai-zydu-kapines-ir-rabina-nuo-holokausto-isgelbejusios-vedybos?fbclid=IwAR3cDes1fBTv25yuLOzXPYpDEDhTHdiUIG1wJ9CB4sL-C> .

Svarbi muziejinės veiklos dalis yra ryšių su mokslininkais, tyrinėjančiais Molėtų kraštą, palaikymas. 2020 m. lituanistas Vidas Garliauskas, muziejininkų paprašytas, atliko Molėtų vietovardžio studiją: <file:///C:/Users/Viktorija/Downloads/Molet%C5%B3TIKRAS1%20(2).pdf> .

Sėkmingai bendradarbiaujama su Palaimintojo Mykolo Giedraičio kulto puoselėtojais iš Lenkijos. 2020 m. sukurtas trijų dalių lenkų dokumentinis filmas, kurio didelė dalis filmuota Molėtų krašte, Videniškiuose, Giedraičiuose, Kamaraučiznoje, Piliakiemyje, talkininkaujant muziejininkams:

<https://www.youtube.com/watch?v=sm8cutsviYM>

<https://www.youtube.com/watch?v=4ZbtZoL4i5E> .

Muziejaus darbuotojai per metus periodinėje spaudoje paskelbė 81 publikaciją kultūros tema: J. Vaiškūno periodinės publikacijos astronomine tema rajono laikraštyje „Vinis“, A. Gaidamavičiaus gamtosaugos tema, V. Kazlienės apie kardinolą V. Sladkevičių ir kt.

1. **Veiklos rezultatų vertinimo kriterijų planuotų reikšmių ir ataskaitinio laikotarpio vertinimo kriterijų rezultatų lyginamoji analizė**

|  |  |  |
| --- | --- | --- |
| Darbuotojų skaičius | 21 darbuotojas | (18,25etato) |
| Biudžeto lėšos (eurų) | **243363,91** Eur. (2019 m. buvo skirta 245246,94 Eur) |  |
| Lėšos už teikiamas paslaugas (eurų) | **38510,88** Eur | Pajamos padidėjo:  2018 m. – 35374,19 Eur  2019 m. – 30969,56 Eur,  2020 m. – 38510,88 Eur |
| Rėmėjų lėšos (eurų) | **1435,97** Eur  (2019 m. buvo gauta 938,50 Eur) | Pasirašyta 10 paramos sutarčių su rėmėjais |
| Projektinės lėšos (Eur) | **19 100** Eur  (2019 m. buvo 9920,00 Eur) | Kartu su muziejuje registruotų NVO bendriems renginiams |
| Renginių skaičius | 41 |  |
| Lankytojų skaičius | **24724**  (2019 m. buvo 26987) | Lankytojų skaičius:  2018 m. – 21815  2019 m. – 26987  2020 m. – 24724 |

Muziejaus lankytojų skaičių ir gautos lėšos už teikiamas atlygintinas paslaugas per 2020 m.:

|  |  |  |  |  |
| --- | --- | --- | --- | --- |
| Eil. Nr. | Molėtų krašto muziejaus padalinio pavadinimas | Lankytojų skaičius | Iš jų moksleivių | Gauta lėšų už paslaugas (eurais) |
|  | Ežerų žvejybos muziejus | 15935 | 2171 | 22059 |
|  | Antano Truskausko medžioklės ir gamtos muziejus X |
|  | Molėtų krašto tradicinių amatų centras | 3541 | 661 | 9056 |
|  | Etnografinė sodyba ir Dangaus šviesulių stebykla | 1500 | 250 | 1392 |
|  | Alantos dvaro muziejus-galerija | 1925 | 487 | 3111 |
|  | Vienuolyno muziejus | 1823 | 120 | 2660 |
|  | Molėtų krašto muziejus | **-** | **-** | 70 |
| **Viso:** | | **24724** | **3689** | **38348** |

Molėtų krašto muziejaus direktoriaus 2020 m. užduotyse buvo įrašytas nurodymas: Už teikiamas mokamas paslaugas gauta 35 000 Eur pajamų. Kriterijus viršytas 3348 Eur.

Vykdydamas užduotį, ieškoti papildomų finansavimo šaltinių, nuo muziejaus parašyti 5 projektai, kurių 3 gavo finansavimą. Dar 5 muziejininkų projektai gavo finansavimą per NVO kooperuojant lėšas bendriems renginiams. Viso 8 projektai gavo finansavimą 19 100 Eur. Gauta 1435,97 Eur paramos lėšų. Viso papildomai veiklai per metus „pritraukta“ 59046,85 Eur lėšų.

1. **Veiklos rezultatai, pasiekti vykdant savo, kaip asignavimų valdytojo, strateginį veiklos planą**

Per ataskaitinį laikotarpį sukaupta ir suinventorinta 1021 eksponatas į istorijos-etnografijos, fotografijos, raštijos, dailės, archeologijos rinkinius, dovanojimo būdu suskaitmeninta 542 eksponatų. Videniškių vienuolyno muziejus: A. Giedroyc muziejui padovanojo 20 eksponatų. Surengta 15 Rinkinių komisijos posėdžių: dėl skyrimo į pagrindinį ar pagalbinį fondus bei naujai įgytų eksponatų įvertinimo; Valeikų baldų bei Giedroyc giminės kryželio restauravimo; eksponatų: R 2158, R 2162, R 2163, R 2165 perkėlimo iš pagalbinio į pagrindinį raštijos fondą. Ekspedicijų metu gauti 8 V. Sladkevičiaus laiškai, rašyti Inturkės gyventojams, Molėtūno malūno nuotraukų rinkinys. Išrašytas 21 priėmimo aktas.

1. **Svarbiausi muziejaus renginiai**

Tikslas – didinti muziejaus žinomumą organizuojant muziejaus renginius, dalyvaujant bendruose projektuose – pasiektas. Surengta tradicinė 25-oji Žiemos žūklės šventė, Dailės ir fotografijos premijos paroda, Tapybos pleneras Videniškiuose, paminėtas kardinolo Vincento Sladkevičiaus 100-metis, dalyvauta „Vilniaus knygų mugėje“, meno mugėje „Art Vilnius“. Kunigaikščių Giedraičių konferencijos dalis padaryta Nacionalinėje bibliotekoje, Europos žydų paveldo dienų proga Jaunimo aikštėje buvo surengta ilgalaikė lauko ekspozicija: <https://www.moletumuziejus.lt/naujienos/314/> , sėkmingai sudalyvauta Demarkacinės linijos 100-mečio minėjimo projekte.

„Jorės 2020“ projektas, LKT leidus, pakeistas į filmo sukūrimą, „Muziejų kelio“ projekto renginį teko atšaukti dėl pandemijos.

Šalia muziejaus pastato kartu su Molėtų tautodailininkais pastatyta skulptūra-meninis objektas „Molėtų vardas“. Vasario 16 d. surengtas rekordinės vėliavos nešimo performansas, kuriame dalyvavo apie 400 žmonių. Rekordinės vėliavos nešimas daug kam priminė sąjūdžio laikų žmonių vienybę bei susitelkimą.

Panaudojant projektines lėšas, parengtas ir išleistas tradicinės siuvinėjimo stovyklos leidinys „Delmonai ir delmonėliai“, restauruoti moderno stiliaus prieškariniai buvusios Giedraičių mokyklos direktorės, karinio Vyčio kryžiaus ordino kavalierės Malvinos ir Mato Valeikų baldai bei kunigaikščių Giedraičių giminės atstovo Aleksandr Giedroyc kryželis su paslaptimi.

1. **Kita informacija, kurią nustatyta pateikti veiklos ataskaitoje pagal subjekto veiklą reglamentuojančius teisės aktus**

Per metus įvyko 2 Molėtų muziejaus tarybos posėdžiai ataskaitų, metinių veiklos planų, leidinių, parodų planavimo, Muziejaus veiklos, darbuotojų pareigybių svarstymo klausimais. Parašyti muziejaus direktoriaus įsakymai:

1. bendrosios veiklos organizavimo klausimais – 37;

2. turto valdymo, viešųjų ir kitų pirkimų klausimais – 81;

3. personalo klausimais – 104;

4. atostogų ir komandiruočių klausimais – 50.

Išsiųsti 88 susirašinėjimo dokumentai.

Pasirašyta 10 paramos sutarčių, 22 viešųjų ir kitų pirkimų (prekių, darbų, paslaugų) sutartys su tiekėjais, 4 bendradarbiavimo sutartys ir susitarimai, 5 finansavimo sutartys ir susitarimai.

2020-aisiais muziejus susidūrė su pandemijos problema. Tai buvo didžiulis iššūkis pasiruošti ir dirbti nuolat besikeičiančiomis sąlygomis. Kadangi žmonės negalėjo išvykti į užsienį, muziejaus ekspozicijas lankė padidinti srautai. Nuolat besikeičianti ribojimų politika įpareigojo prisitaikyti prie kasdieninių reikalavimų. Muziejininkai aptarnavo padidintus lankytojų srautus (buvo daug pavienių lankytojų) nenusiimdami kaukių, išgyvendami apsikrėtimo baimę.

Muziejaus direktorė Viktorija Kazlienė